ACTA DE LA SESSIÓ ORDINÀRIA

CELEBRADA PEL PLE DE L'AJUNTAMENT

EL DIA 28 DE SEPTIEMBRE DE 2023

Membres assistents

Josep Maria Ferra Terrasa

Maria Roig Comas

Maria Nadal Vila

Yvette Yanira Matas Moranta

Carlos Arrondo Nadal

Jaime Terrasa Sampol

Jaime Rojas Fornés

Manuel Benássar Gutiérrez de la Concha

María Magdalena Alorda Salom

María Andrea Busquets Pons

No assisteixen:

Vicenç Vidal Matas

Antonio Bordoy Fernández

Catalina Nadal Sastre

A la Vila d'Esporles, Comunitat Autònoma de les Illes Balears, essent les denou hores i trenta minuts de dia vint-i-vuit de setembre de 2023, es reuneix a la Sala d'Actes de la Casa de la Vila, en primera convocatòria, el Ple de la Corporació sota la presidència del Sr. batlle Josep Maria Ferra Terrassa, i amb l’assistència dels senyors regidors que es relacionen a l’encapçalament, amb l’objecte de celebrar sessió ordinària i en ella tractar els assumptes inclosos a l’ordre del dia, el qual fou degudament notificat. Assisteix com a secretària la Sra. Francisca Maimó Molina.

**1.- APROVACIÓ ACTES ANTERIORS.-** El president pregunta si qualque membre de la Corporació ha de fer qualque observació a l’acta de la sessió extraordinària de 24 de juliol de 2023.

No es presenta cap observació i sotmès a votació fou aprovada per unanimitat dels assistents.

El Sr. Bennassar recorda que el batle es va comprometre a remetre la taxació de l'immoble que va adquirir l’Ajuntament recentment i encara no l’ha rebut,

**2.- EXPEDIENT 1597/2022. REVISIÓ LLICÈNCIA URBANÍSTICA C/ MOSSEN ALCOVER, 12A (LLICÈNCIA NÚMERO 1689/2006).-** El batle Sr. Josep Maria Ferra Terrassa, dona lectura a la següent:

**PROPOSTA PLE**

«A la vista dels següents antecedents:

|  |  |  |
| --- | --- | --- |
| **Document** | **Data/Núm.** | **Observacions** |
| Provisió d'Alcaldia | 20/10/2022 |  |
| Informe de Secretaria | 21/10/2022 |  |
| Acord del Ple | 27/10/2022 |  |
| Escrit d'Emplaçament per donar Audiència als interessats | 04/11/2022 | Registre sortida 924/2022 i 925/2022 |
| Al·legacions Presentades | 08/11/2022 | Registre entrada @1001/2022 |
| Informe jurídic | 22/12/2022 |  |
| Informe del tècnic municipal | 23/01/2023 |  |
| Informe-proposta de Secretaria | 23/01/2023 |  |
| Acord de Ple | 26/01/2023 |  |
| Remissió Consell Consultiu | 03/03/2023 | Registre sortida @136/2023 |
| Notificació als interessats | 30/03/2023 | Registre sortida  @ 405/2023 |
| Tramesa dictamen | 12/05/2023 | Registre entrada  @ 630/2023 |

Propós al Ple l’adopció del següent acord:

**ACORD**

**PRIMER.** Vist el Dictamen núm. 54/2023, emes dia 3 de maig de 2023 pel Consell Consultiu de les Illes Balears, en relació a la declaració de nul·litat de ple dret l'acte administratiu d’atorgament de la Llicència urbanística número 1689/2006 concedida per a la construcció d’un habitatge unifamiliar aïllat al carrer de Mossèn Alcover 12A d’Esporles, el qual informa desfavorablement la petició de revisió d’ofici plantejada, s’acorda NO DECLARAR LA NUL·LITAT DE LA LLICÈNCIA NÚMERO 1689/2006.

**SEGON.-** Comunicar el present acord als interessats.

El Sr. Bennassar comenta que han rebut tota la documentació i que votaran a favor, no obstant es planteja dubtes de sobre que passarà a partir d’ara. Si s’haurà d’autoritzar l’obra o si s’haurà de demolir...

Creu oportú demanar un aclariment al Consell Consultiu atès que hi ha molts de dubtes al respecte.

La Sra. Busquets comparteix l’opinió del Sr. Bennassar i comenta que l’informe del Consell Consultiu no és clar.

Sotmesa a votació la proposta fou aprovada per unanimitat dels assistents.

**3.- EXPEDIENT 1378/2023. MODIFICACIÓ REGLAMENT GENERAL D'ÚS D'ESPAIS MUNICIPALS DE L'AJUNTAMENT.-** El Sr. Jaime Terrasa Sampol explica abans de donar lectura al text de la proposta que varen rebre una esmena del PP per registre d’entrada i que aquesta ha sigut acceptada i inclosa al text del reglament a excepció de la sol·licitud de que les comunicacions es poguessin fer per SMS atès que l’Ajuntament no disposa de la infraestructura informàtica adequada.

El text de la proposta modificada respecte la Comissió informativa és la següent:

**PROPOSTA A PLE**

A la vista dels següents antecedents:

|  |  |  |
| --- | --- | --- |
| **Document** | **Data/Núm.** | **Observacions** |
| Provisió de batlia | 18/09/2023 |  |
| Informe de Secretaria | 18/09/2023 |  |
| Informe tècnic justificatiu | 18/09/2023 |  |
| Esmena presentada pel Grup Municipal PP | 25/09/2023 |  |

Vista l’esmena presentada pel Grup Municipal del PP i valorada pels tècnics municipals s’han inclòs modificacions a la proposta aprovada per la Comissió informativa de data 21/09/2023.

Per tot això es proposa l’adopció del següent

**ACORD**

**PRIMER.** Aprovar inicialment la proposta de modificació del Reglament general d'ús d'espais municipals de l'Ajuntament d'Esporles

 En conseqüència, es considera la necessitat de modificar els següents punts del Reglament, pels següents motius:

En conseqüència, es considera la necessitat de modificar els següents punts del Reglament, pels següents motius:

**Article 3.1-**

On diu:

*La utilització dels espais disponibles comporta el compliment d’uns requisits mínims i el pagament d'unes taxes i/o fiances que són aprovades pel ple de l'Ajuntament d'Esporles. L'import de les tarifes del servei es farà efectiu com a mínim tres dies abans de celebrar-se l’activitat. No es considerarà feta la reserva en ferm sense aquest requisit. El pagament, si no s’especifica una altra cosa, es realitzarà a la tresoreria de l'Ajuntament. A l’hora de recollir les claus de l’espai caldrà facilitar una còpia del pagament realitzat.*

Ha de dir:

*La utilització dels espais disponibles comporta el compliment d’uns requisits mínims i el pagament d'unes taxes i/o fiances que són aprovades pel ple de l'Ajuntament d'Esporles. L'import de les tarifes del servei es farà efectiu com a mínim tres dies abans de celebrar-se l’activitat. No es considerarà feta la reserva en ferm sense aquest requisit. El pagament, si no s’especifica una altra cosa, es realitzarà a la tresoreria de l'Ajuntament.*

**Article 3.2-**

On diu:

*La petició d’espais es realitzarà per escrit a l’Ajuntament, emplenant el formulari que es facilitarà. La sol·licitud haurà de cursar-se, com a norma general, amb un mínim de 7 dies d'antelació.*

Ha de dir:

*La petició d'espais es podrà realitzar per escrit al correu electrònic del servei d'espais municipals o mitjançant formulari publicat a la web de l'Ajuntament, o bé mitjançant el registre físic en les oficines de l'Ajuntament, amb una antelació mínima de 7 dies per a poder tramitar la petició.*

**Article 3.3-**

On diu:

*L'Ajuntament donarà resposta a la petició en aproximadament 3 dies laborables, sempre que sigui possible. En la resposta, que preferentment es farà per correu electrònic, hi constarà l’import a satisfer.*

Ha de dir:

*L'Ajuntament donarà resposta a la petició en un termini de 5 dies i no es considerarà autoritzat l'ús de l'espai sense resposta per part de l'Ajuntament, entenent-se el silenci administratiu com a negatiu.*

*La resposta de les sol·licituds per mitjans digitals es farà preferentment per correu electrònic. En el cas de sol·licituds que es realitzin mitjançant registre presencial, hauran d'indicar la via en què volen la resposta: en paper o per via electrònica.*

*En tot cas constarà l'import a satisfer, si és el cas.*

**Article 3.8-**

On diu:

*La reserva de l’espai caldrà ser renovada anualment, mitjançant la sol·licitud establerta.*

Ha de dir:

*Les reserves per activitats periòdiques s'hauran de renovar anualment.*

**Article 3.13-**

On diu:

*En el cas que el sol·licitant editi material de difusió de l'acte, el logotip, la marca o la imatge institucional de l'Ajuntament d'Esporles haurà de figurar a aquest material.*

Ha de dir:

*En el cas que el sol·licitant editi material de difusió de l'acte, el logotip, la marca o la imatge institucional de l'Ajuntament d'Esporles haurà de figurar a aquest material i es farà responsable de la seva distribució i de l’acompliment de la normativa municipal al respecte.*

**Article 3.14-** Eliminar l’article sencer

**Article 5.a) 8-** Eliminar l’article sencer

**Article 5. e) 2-** Eliminar l’article sencer

**Article 5. e) 3-**

On diu:

*Les sol·licituds s’han de lliurar, com a mínim, abans del dia 15 del mes anterior al que es vol fer l’activitat, ja que cada dia 15 es tancarà la programació del mes següent. En cas de no complir-se aquests terminis, l’acte no figurarà a la programació mensual de la casa des poble. En cap cas s’admetrà una sol·licitud amb menys de 15 dies d’antelació.*

Ha de dir:

*Les sol·licituds s’han de fer per escrit al registre de l’Ajuntament amb un terminin mínim de 15 dies abans de l’acte. En cas contrari, no s’autoritzarà l’ús de l’espai. Excepcionalment, i per entitats d’Esporles, es podrà sol·licitar amb un termini inferior, essent decisió final de l’Ajuntament, autoritzar o no l’acte.*

**Article 5. e) 9-**

On diu:

*Els grups, companyies o usuaris podran disposar, en funció de l’ocupació, de fins a tres sessions prèvies d’assaig a la mateixa Casa del Poble, tots elles sense equip de so i il·luminació escènica. En cas de necessitar assajar amb aquests equips, el grup, companyia o usuari ho sol·licitarà expressament i n’assumirà el cost que d’aquest servei es desprengui.*

Ha de dir:

*Els grups, companyies o usuaris podran disposar, en funció de l’ocupació, de fins a tres sessions prèvies d’assaig a la mateixa Casa del Poble, tots elles sense equip de so i il·luminació escènica. En cas de necessitar assajar amb aquests equips, el grup, companyia o usuari ho sol·licitarà expressament i n’assumirà el cost que d’aquest servei es desprengui.*

*L’anterior apartat no serà d’aplicació a les entitats d’Esporles, a les quals es podrien autoritzar més de tres assajos i com a màxim un d’aquests assajos amb tècnic de sala gratuït.*

**SEGON.-** Publicar l’acord inical al Boib.

**TERCER.**- En el cas que no es presenti cap reclamació o el suggeriment, l'acord inicialment adoptat s'entendrà definitivament aprovat sense necessitat de nou acord exprés, estenent-se per aquesta Secretaria la certificació que acrediti l'elevació a definitiva de l'aprovació inicial.

L'Acord d'aprovació definitiva expressa o tàcita del reglament , amb el text íntegre d'aquesta, ha de publicar-se per al seu general coneixement en el tauler d'anuncis de l'Ajuntament i en el Butlletí Oficial de les Illes Balears, tal com disposa l'article 70.2 de la Llei 7/1985, de 2 d'abril, Reguladora de les Bases del Règim Local en concordança amb l'article 103 de la Llei 20/2006, de 15 de desembre, municipal i de règim local de les Illes Balears.

Sotmesa a votació la proposta fou aprovada per unanimitat dels assistents.

**4.- EXPEDIENT 1379/2023. MODIFICACIÓ REGLAMENT GENERAL DE CESSIÓ DE MATERIALS MUNICIPALS DE L'AJUNTAMENT D'ESPORLES.-** El Sr. Jaime Terrasa Sampol, abans de donar lectura a la proposta comenta que igual que al punt anterior s’ha modificat la proposta de reglament incorporant les observacions presentades pel PP

**PROPOSTA A PLE**

A la vista dels següents antecedents:

|  |  |  |
| --- | --- | --- |
| **Document** | **Data/Núm.** | **Observacions** |
| Provisió de batlia | 18/09/2023 |  |
| Informe de Secretaria | 18/09/2023 |  |
| Informe tècnic justificatiu | 18/09/2023 |  |
| Esmena presentada pel Grup Municipal PP | 25/09/2023 |  |

Vista l’esmena presentada pel Grup Municipal del PP i valorada pels tècnics s’han inclòs modificacions a la proposta aprovada per la Comissió informativa de data 21/09/2023 i per tot això es proposa l’adopció del següent

**ACORD**

**PRIMER.** Aprovar inicialment la proposta de modificació del Reglament general de cessió de materials municipals de l'Ajuntament d'Esporles

 En conseqüència, es considera la necessitat de modificar els següents punts del Reglament, pels següents motius:

**Article 3.1-**

On diu:

*La utilització dels materials disponibles comporta el compliment d’uns requisits mínims i el pagament d'unes taxes i/o fiances que són aprovades pel ple de l'Ajuntament d'Esporles. L'import de les tarifes del servei es farà efectiu com a mínim tres dies abans de celebrar-se l’activitat. No es considerarà feta la reserva en ferm sense aquest requisit. El pagament, si no s’especifica una altra cosa, es realitzarà a la tresoreria de l'Ajuntament. A l’hora de recollir el material caldrà facilitar una còpia del pagament realitzat.*

Ha de dir:

*La utilització dels materials disponibles comporta el compliment d’uns requisits mínims i el pagament d'unes taxes i/o fiances que són aprovades pel ple de l'Ajuntament d'Esporles. L'import de les tarifes del servei es farà efectiu com a mínim tres dies abans de celebrar-se l’activitat. No es considerarà feta la reserva en ferm sense aquest requisit. El pagament, si no s’especifica una altra cosa, es realitzarà a la tresoreria de l'Ajuntament.*

**Article 3.b-**

On diu:

*La petició de materials es realitzarà per escrit a l’Ajuntament, emplenant el formulari que es facilitarà. La sol·licitud haurà de cursar-se, com a norma general, amb un mínim de 7 dies d'antelació i s’indicarà el termini pel qual es sol·licita el material.*

Ha de dir:

*La petició del es podrà realitzar per escrit al correu electrònic del servei d'espais municipals o mitjançant formulari publicat a la web de l'Ajuntament, o bé mitjançant el registre físic en les oficines de l'Ajuntament, amb una antelació mínima de 7 dies per a poder tramitar la petició, a excepció del material de Serveis socials, que s'ha de sol·licitar per escrit amb registre d'entrada, que podrà ser mitjançant registre electrònic , o fent ús del registre presencial de l'Ajuntament, i s'haurà d'indicar en tots els casos el període d'ús del material.*

**Article 3. c-**

On diu:

*L'Ajuntament donarà resposta a la petició en aproximadament 3 dies laborables, sempre que sigui possible. En la resposta, que preferentment es farà per correu electrònic, hi constarà l’import a satisfer, si n’és el cas.*

Ha de dir:

*L'Ajuntament donarà resposta a la petició en un termini de 5 dies i no es considerarà autoritzat l'ús del material sense resposta per part de l'Ajuntament, entenent-se el silenci administratiu com a negatiu.*

*La resposta de les sol·licituds per mitjans digitals es farà preferentment per correu electrònic. En el cas de sol·licituds que es realitzin mitjançant registre presencial, hauran d'indicar la via en què volen la resposta: en paper o per via electrònica.*

**Article 4.1 a) 3-** Eliminar l’article sencer

**Article 4.1 a) 5-**

On diu:

*Aquest material està destinat a un ús per a megafonia d’un esdeveniment i per a música de fons. En cap cas se’n podrà fer ús com a equip de so per a música en directe o per a festes (disc jockeys, grups de música o altres similars)*

Ha de dir:

*Aquest material està destinat a un ús per a megafonia d’un esdeveniment i per a música de fons. En cap cas se’n podrà fer ús com a equip de so per a música en directe (grups de música o similars)*

**Article 4.1 b) 3-** Eliminar l’article sencer

**Article 4.1 c) 3-** Eliminar l’article sencer

**Article 4.1 d) 3-** Eliminar l’article sencer

**Article 4.1 e) 3-** Eliminar l’article sencer

**Article 4.1 f) 3-** Eliminar l’article sencer

**Article 4.1 g) 3-** Eliminar l’article sencer

**SEGON.-** Publicar l’acord inical al Boib.

**TERCER.**- En el cas que no es presenti cap reclamació o el suggeriment, l'acord inicialment adoptat s'entendrà definitivament aprovat sense necessitat de nou acord exprés, estenent-se per aquesta Secretaria la certificació que acrediti l'elevació a definitiva de l'aprovació inicial.

L'Acord d'aprovació definitiva expressa o tàcita del reglament , amb el text íntegre d'aquesta, ha de publicar-se per al seu general coneixement en el tauler d'anuncis de l'Ajuntament i en el Butlletí Oficial de les Illes Balears, tal com disposa l'article 70.2 de la Llei 7/1985, de 2 d'abril, Reguladora de les Bases del Règim Local en concordança amb l'article 103 de la Llei 20/2006, de 15 de desembre, municipal i de règim local de les Illes Balears.

Sotmesa a votació la proposta fou aprovada per unanimitat dels assistents.

**5.- EXPEDIENT 1102/2023. MOCIO DE VOX A FAVOR DE LOS USUARIOS DE LA TERCERA EDAD DE ESPORLES Y AL CENTRO DE DÍA. EXPOSIÓN DE MOTIVOS.** – La Sra. M. Andrea Busquets Pons, portaveu municipal de VOX Esporles, dona lectura a la següent

*MOCIÓN A FAVOR DE LOS USUARIOS DE LA TERCERA EDAD DE ESPORLES Y AL CENTRO DE DÍA.*

EXPOSIÓN DE MOTIVOS:

El Centro Social de la tercera edad, ubicado en un edificio de propiedad municipal, constituye una instalación municipal de uso público, destinada a prestar un servicio público de carácter social y cultural tendente a fomentar la participación de nuestros mayores y mejorar su convivencia.

Realizada una visita al Centro de Día de la Tercera Edad de Esporles, tras petición de los responsables, apreciamos nada más entrar un olor potente a humedad. Al visitar las magníficas instalaciones visualizamos innumerables manchas de humedad en el techo de las diferentes estancias, incluso vemos como ha habido desprendimiento de éste en varias zonas. Esto pone en riesgo a los usuarios del centro, ya no sólo por su salud al inhalar y llenar sus pulmones con el ambiente insalubre, además de que como es bien sabido, la humedad perjudica los huesos, cuanto y más a la tercera edad, sino por el peligro de desprendimiento.

También nos informamos y se puede apreciar que se inundaba, no se trata de unas simples goteras sino de agua que llega a inundar el local parcialmente.

No es de recibo que los responsables del centro, que recordemos se están ocupando de todo, sin ánimo de lucro, no tengan que asistir con urgencia, incluso de madrugada para proteger todo lo que les sea posible. Ellos también tienen una edad. Los baños también se ven afectados, los marcos de las puertas están podridos por la humedad y por otra parte les resta privacidad.

Sabemos que un mes y medio antes de las elecciones municipales se hizo un amago de iniciar las obras, que tampoco creemos que sean las adecuadas para solucionar el problema. Se dejó parte del material en el patio superior y se vieron abocados al abandono.

Otro problema en el centro es que llevan dos años sin aire acondicionado ni calefacción, tienen que llevar sus propias mantas y han tenido que conseguir sus calefactores, que si los enchufan a la vez salta el diferencial, por lo que el calor que pueden conseguir es muy limitado. Como sabemos el frío en Esporles es notable, más aún con el incremento que les supone la humedad. El calor también se hace insoportable, incluso utilizando los ventiladores que el Ayuntamiento les cedió tras las elecciones.

PROPUESTA: Por cuanto antecede a la portavoz municipal de VOX Esporles propone la adopción de los siguientes acuerdos:

PRIMERO: Que a la mayor brevedad posible se elabore un plan de actuación inmediata para la rehabilitación de dicho local y para su mantenimiento necesario y solucionar los problemas de las humedades y desperfectos.

SEGUNDO: Que en vista de estar cerca la temporada de lluvias se proteja la zona desde el patio superior con toldos a fin de que no se agrave el problema.

TERCERO: Que para solucionar la climatización de dicho centro ( frío-calor) se gestione, a la mayor brevedad posible una solución, puesto que no requiere mayor tiempo al poseer ya la maquinaria necesaria.

El batle té la paraula i comenta que presentarà una proposta d’esmena per poder votar a favor de la moció presentada per VOX però abans vol fer una seria d’aclariments respecte al text de la moció.

1.- La moció parla del Centre de Dia quan realment vol dir Centre Cotoner

2.- Al Centre Cotoner hi ha humitat però no un problema de insalubritat

3.- Hi ha goteres però no s’inunda el local

4.- La responsabilitat no recau només damunt en les associacions. L’Ajuntament assumeix manteniment i neteja

5.- Al bany s’ha detectat que hi ha un problema de formiga blanca i ja s’està arreglant.

6.- L’Ajuntament ja ha fet diverses actuacions per solventar el problema de les goteres però no han tengut èxit.

El Sr. Bennassar comenta que a l’esmena presentada pel grup PAS MES haurien d’afegir al punt 1 que es redacti un informe tècnic sota la supervisió d’un tècnic competent i també votaran a favor.

El Sr. Bennassar comenta que a més entenen que per fer aquesta intervenció s’haurà de fer la modificació de crèdit necessària.

El grup PAS-MES accepta la proposta del Sr. Bennassar.

En conseqüència proposen la següent redacció definitiva:

Esmena número 1.- Substitució del Punt 1 pel següent text:

L’Ajuntament d’Esporles es compromet a una vegada constatat que les obres que es dugueren a terme entre finals de primavera i l’estiu i les intervencions de la Brigada Municipal durant l’estiu no han resolt el problema de les goteres, a estudiar la causa i executar, tan aviat com sigui possible, i sempre després d’un informe tècnic sota la supervisió del tècnic competent, l’actuació necessària per aturar les goteres i arreglar els desperfectes ocasionats per aquesta.

Esmena número 2.- Substitució del Punt 2 pel següent text:

L’Ajuntament d’Esporles, conjuntament amb l’Associació de Gent Gran, acordaran un protocol d’actuació davant la temporada de pluja i mentre les goteres persisteixin.

Esmena número 3.- Supressió del punt 3

La Sra. Andrea accepta totes les esmenes presentades tant de MES com del PP.

Sotmesa a votació la proposta fou aprovada per unanimitat dels assistents.

**6.- PROPOSTES D’URGÈNCIA** Per part del Sr. batle es presenta proposta d’urgència respecte a tractar els següents punts no inclosos dins l’ordre del dia i que tampoc han passat per la Comissió Informativa. Justificada la urgència, aquesta queda aprovada amb 6 vots a favor de MES i 4 vots en contra de PP i VOX i es passa a tractar els temes.

**6-1.- EXPEDIENT 1415/2023.- TRANSFERÈNCIA DE CRÈDITS TRANSFERÈNCIA CRÈDIT RUTES ESCOLARS.-**  El batle Sr. Josep Maria Ferra Terrasa, dona lectura a la següent:

TRANSFERENCIA DE CREDITS

Per tal de realitzar despeses que no poden demorar-se fins al proper exercici, i no essent ampliable el crèdit consignat al pressupost de la Corporació, d’acord amb l.art. 179 i següents del R.D. legislatiu 2/2004 de 5 de març per qual s’aprova el text refós de la llei reguladora de les Hisendes Locals , venc a proposar:

1.-Aprovar el següent suplement de transferència de crèdit:

Partides amb augment de crèdit

|  |  |  |
| --- | --- | --- |
| 320-62900 | Rutes escolars segures | 73.633,71 € |
|  | Total................................... | 73.633,71 € |

FINANÇAMENT:

Partides amb baixa de crèdit

|  |  |  |
| --- | --- | --- |
| 1531-62200 | Mur Es Verger | 12.179,80 € |
| 164-62200 | Accés cementeri | 33.000,00 € |
| 231-22706 | Servei gestió Centre de Dia | 18.800,00 € |
| 1622-22700 | Servei gestió R.S.U. | 9.653,91 € |
|  | Total........................................ | 73.633,71 € |
|  |  |  |

2.- Informar al Ple que es va fer una incorporació de romanents a la partida 1531-62200 (mur Es Verger) i que amb la modificació que es proposa es canvia de classificació econòmica i programa aquesta incorporació que es va finançar amb romanent de tresoreria per despeses generals.

3.- Publicar-ho al BOIB durant 15 dies hàbils.

4.- En cas que no es presentin reclamacions durant el termini esmentat es consideraran definitivament aprovats d’acord amb allò establert a l’article 169 del R.D.L. 2/2004.

Tant el Sr. Bennassar com la Sra. Busquets comenten que s’hauran d’abstendre atès que no han rebut la documentació amb temps suficient com per tenir una opinió.

Sotmesa a votació la proposta fou aprovada amb el següent resultat:

* Sis6 (6) vots a favor MES
* Quatre (4) vots en contra PP i VOX.

**6-2.- EXPEDIENT 1367/2023.- ESTABLIMENT DE PREUS PÚBLIC - MODIFICACIÓ ORDENANÇA FISCAL REGULADORA PREU PÚBLIC ESCOLETA.-** El batle Sr. Josep Maria Ferra Terrassa, dona la paraula a la Sra. Roig que dona lectura a la següent:

**PROVISIÓ D'ALCALDIA**

Vista la Provisió d'Alcaldia de data 18 de setembre de 2023, incoant el procediment i donant obertura als tràmits corresponents per modificar l’ordenança reguladora del Preu Públic de l’Escoleta d’Infants d’Esporles justificat per la signatura de conveni amb el Govern Balear sobre la gratuïtat de l'educació a l'etapa 0-3 anys tal com estableix el Decret Llei 5/2023 publicat al boib 120 de 29/08/2023

Vist l'estudi economicofinancer sobre el cost i rendiment del servei en el qual es justifiqui la modificació del preu públic que es pretén.

Vist l'informe de Secretaria en el qual es va avaluar la viabilitat i la legalitat del projecte i del procediment, d'acord amb la normativa aplicable, així com amb les regles internes aprovades en l'Entitat.

Reunits els documents que formen l'expedient relatiu a la modificació de l'Acord regulador del preu públic per l’escoleta d’infants d’Esporles i amb el que es disposa en l'article 21.1.c) de la Llei 7/1985, de 2 d'abril reguladora de les Bases del Règim Local,

**PROPÒS**

**PRIMER.** Aprovar la modificació de l’ordenança reguladora del Preu Públic de l’Escoleta d’infants d’Esporles la qual queda redactada de la següent manera:

“**ORDENANÇA REGULADORA DEL PREU PÚBLIC PEL SERVEI D'ESCOLA INFANTIL**

**Article 1r.- Fonament i objecte**

Aquesta Entitat Local, en ús de les facultats contingudes en els articles 41 a 47 i 127 del Text Refós de la Llei Reguladora de les Hisendes Locals aprovat per Reial decret Legislatiu 2/2004, de 5 de març, estableix el present preu públic per la prestació del servei d’escola infantil.

**Article 2n.- Fet imposable**

Constitueix el fet imposable de la present Ordenança la utilització dels serveis prestats per l'escola infantil municipal, que inclouen: serveis educatiu, de guarderia i de menjador.

**Article 3r.- Subjecte passiu**

Estan obligats al pagament de la taxa, en concepte de contribuents, les persones que sol·licitin o en l'interès de les quals redundin els serveis que constitueixen el fet imposable de la taxa, entenent-se per tals els pares, tutors o representants legals dels menors.

**Article 4t. Responsables**

Respondran del deute tributari els deutors principals al costat d'altres persones o Entitats. A aquests efectes es consideraran deutors principals els obligats tributaris de l'apartat 2 de l'article 35 de la Llei 58/2003, de 17 de desembre, General Tributària.

Excepte precepte legal exprés en contrari, la responsabilitat serà sempre subsidiària.

Respondran solidàriament de les obligacions tributàries del subjecte passiu les persones físiques i jurídiques a què es refereixen els articles 42 de la Llei 58/2003, de 17 de desembre, General Tributària.

En relació amb la responsabilitat solidària i subsidiària del deute tributari, s'estarà a allò que s'ha fixat en els articles 42 i 43, respectivament, de la Llei 58/2003, de 17 de desembre, General Tributària.

**Article 5.- Quota tributària**

Matriculació al centre: 30 €

Assegurança escolar: 6 € per curs escolar

**A- Per la prestació dels serveis de setembre a juny:**

La quantia a exigir per la prestació dels serveis es determinarà en funció de les tarifes següents, segons els trams horaris i els serveis que s’ofereixen en cadascun d’aquests trams:

**Tram 1: Servei d’Escolarització bàsica de 9h a 13:**

**GRATUIT de setembre a juny**

Els pagament de preus queda suspès en motiu de l**’**anunci del conveni de gratuïtat entre el Govern de les Illes Balears i l**’**Ajuntament d**’**Esporles.

**Tram 2: Servei d’Escolarització d’13h a 13,30h sense el dinar inclòs**

|  |  |
| --- | --- |
| **DIARI** | **MENSUAL** |
| 3,17 € | 23,30€ |

L’import diari correspon a alumnes que realitzen un ús puntual del servei. En cas que l’acumulació d’aquestes quantitats superi l’import mensual s’aplicarà aquest darrer com a màxim.

**Tram 3: Servei d’Escolarització d’13h a 15.30h sense el dinar inclòs**

Aquest tram s’ha de realitzar necessàriament amb menjador o amb la possibilitat de recollir l’infant per menjar a casa a les 12 i tornar-lo abans de les 13.30.

L’ús d’aquest Tram no és compatible ni acumulable a l’establert al Tram 2.

|  |  |
| --- | --- |
| **DIARI** | **MENSUAL** |
| 10,59 € | 105,9€ |

L’import diari correspon a alumnes que realitzen un ús puntual del servei. En cas que l’acumulació d’aquestes quantitats superi l’import mensual s’aplicarà aquest darrer com a màxim.

**Escola matinera**

|  |  |  |  |
| --- | --- | --- | --- |
| **IMPORT DIARI ÚS PUNTUAL** | | **IMPORT MENSUAL** | |
| **De 8h a 9h** | **De 8:30h a 9h** | **De 8h a 9h** | **De 8:30h a 9h** |
| 3,36 | 1,69 | 23,53 € | 11,77 € |

L’import diari correspon a alumnes que realitzen un ús puntual del servei. En cas que l’acumulació d’aquestes quantitats superi l’import mensual s’aplicarà aquest darrer com a màxim.

**Servei d’alimentació:**

|  |  |
| --- | --- |
| **IMPORT DIARI ÚS PUNTUAL** | **IMPORT MENSUAL** |
| 6,72 € | 123,26€ |

Consideracions:

- És el cost de l'àpat complet que ha de proporcionar l'escoleta i que consisteix en la ingesta completa adaptada a les necessitats nutricionals dels infants d’aquestes edats. En aquestes edats no es pot superar el període de 4 hores continuades sense aquest àpat complet. Aquest àpat té lloc durant el tram 1 del Servei d'escolarització bàsica i s’oferirà a partir de les 12 del migdia. En cas de fer ús del servei d’escola matinera serà necessari que l’infant quedi a menjador o sigui recollit a les 12 h

**-** En els casos que un usuari que disposi del servei mensual de menjador, deixi d’assistir a l’escoleta, a partir del 3r dia se li descomptaran 2,66 € per dia.

- Els menús texturitzats tenen una bonificació del 25% en el preu del servei d’ alimentació.

- Els preus dels serveis de guarderia i de menjador s’aniran augmentant per curs escolar, de manera automàtica d’acord amb l’I.P.C. de l’any anterior. A la Llei Reguladora de les Hisendes Locals aprovat per Reial decret Legislatiu 2/2004, de 5 de març, s'estableix que l'import dels preus públics haurà de cobrir com a mínim el cost del servei prestat o de l'activitat realitzada, per la qual cosa, aquests preus del servei de menjador podran variar en funció dels preus obtinguts al procés de contractació de dit servei.

1. **Per la prestació dels serveis el mes de juliol:**
2. Durant aquest mes les famílies tendan la possibilitat d’ inscriure als alumnes sols algunes setmanes. En aquest cas la quota setmanal serà de:

|  |  |
| --- | --- |
| **TRAM** | **PREU PER SETMANA** |
| 1 ( 9h-13h) | 47,65€ |
| 2 ( 13h-13.30h) | 4,24€ |
| 3 (13-15.30h) | 15,88€ |

En el cas dels serveis de menjador i d’escola matinera s’establiran els preus diaris establerts a l’apartat A.

**C- Altres consideracions**

- Abans de l’inici del curs escolar, les famílies hauran d’informar del tram horari del que faran ús de forma general, que es podrà modificar en qualsevol moment durant el curs prèvia informació a l’equip educatiu.

q- Dins els preus establerts pel servei educatiu no estan inclosos el material necessari per a festes, sortides i altres despeses que seran aportats directament per les famílies.

**Article 6è.- Millores socioeconòmiques de la quota.**

**Bonificacions.**

A instància de part, es pot atorgar la bonificació de tot o part del pagament, quan les circumstàncies socioeconòmiques del sol·licitant manifestin una situació no adequada a les normes o l’ús que marquin en cada moment un nivell mínim de subsistència. Aquesta bonificació es podrà aplicar als diferents preus estipulats a l’apartat A exceptuant els serveis d’escola matinera i menjador, atenent a la següent puntuació:

|  |  |
| --- | --- |
| Bonificació: | Punts |
| Bonificació del 25% de la quota | 1-4 |
| Bonificació del 50% de la quota | 5-9 |
| Bonificació del 75% de la quota) | 10-14 |
| Bonificació del 100 % de la quota) | A partir de 15 |

L'aplicació de les exempcions i bonificacions corresponents estarà condicionada a la presentació de la següent documentació per tal de justificar la puntuació obtinguda:

1. Condicions econòmiques

|  |  |
| --- | --- |
| Renda mensual per càpita | Punts |
| Per assistència i estada d´un infant, que la renda per càpita de la seva unitat familiar estigui compresa entre el 0,9 i el 1,1 del salari mínim interprofessional:12.600,01 € i 15.400,00 € | 0 |
| Per assistència i estada d´un infant, que la renda per càpita de la seva unitat familiar estigui compresa entre el 0,7 i el 0.9 del salari mínim interprofessional 9.800,01 € i 12.600,00 € | 5 |
| Per assistència i estada d´un infant, que la renda per càpita de la seva unitat familiar estigui compresa entre el 0.7 i el 0.5 i del salari mínim interprofessional 9.800,01 € i 7.000,00 € | 10 |
| Per assistència i estada d´un infant, que la renda per càpita de la seva unitat familiar inferior al 0,5 del salari mínim interprofessional 6.999,99 € | 15 |

Les dades de l’anterior taula s’actualitzaren a començament de cada curs escolar segons les variacions del salari mínim interprofessional.

1. Condicions familiars:

* Per cada infant en acolliment: 1 punt
* Per cada membre de la unitat familiar amb discapacitat física o psíquica (més d’un 33%): 2 punts
* Per família nombrosa general:1 punt
* Per família nombrosa especial:2 punts
* Per família monoparental: 2 punts
* Per tenir dos o més infants escolaritzats: 1 punt
* Infants amb necessitats educatives especials: 3 punts
* Infants amb malalties cròniques: 3 punts

1. Condicions sociofamiliars desfavorables:

* **Manca d’atenció o maltractament: 2 punts**

Maltracta físic, psíquic o emocional

Violència domèstica

Negligència física i psíquica

Impossibilitat de compliment de les obligacions per part de la família

* **Condició de risc social: 2 punts**

Estructura familiar

Relacions familiars

Context socioeducatiu

Competència per a l’educació i criança dels fills

Salut física o psíquica dels pares)

* **Dificultats en l’atenció per motius de disponibilitat del pare, la mare o tutors: 2 punts**

Incompatibilitat amb l’horari laboral o formatiu

Problemes de salut que impedeixin l’atenció dels fills

Situació d’atur d’un o més membres de la unitat familiar

La renda per càpita de la unitat familiar serà el resultat de dividir la suma de totes les Bases Liquidables (regular e irregular o be de la casella que s’adapti a aquest concepte) de tots els membres de la unitat familiar entre el número resultant de la suma del numero de membres de la unitat familiar i altres persones amb deducció.

Per a calcular el percentatge de la quota general a aplicar, s’agafarà com a referència la declaració de renda de l’any anterior al inici del curs i el salari mínim corresponent a l’any del inici del curs.

En el moment de formalitzar la matricula es presentarà un certificat de l’Agència Tributaria de la/les declaracions de la renda de la unitat familiar. Aquelles famílies que no justifiquin els ingressos corresponents a l’exercici econòmic que serveix de criteri per l’aplicació dels preus se’ls podrà aplicar la quota màxima.

En el supòsit de que la unitat familiar no hagués estat subjecte a la obligació de declarar, presentarà un certificat negatiu de la renda de cada un dels membres, expedit per l’Agència Tributaria.

Només podran gaudir d’aquestes bonificacions de l’apartat A Condicions econòmiques les persones empadronades i residents a Esporles.

**Article 7.- Meritació**

La taxa es reportarà i l'obligació de contribuir naixerà quan s’iniciï la prestació del servei.

Per la seva naturalesa material, el període impositiu s'ajustarà al curs acadèmic.

El servei educatiu s’abonarà mensualment, a partir del mes de setembre.

La quota del mes de setembre se calcularà a partir del dia d’inici del calendari escolar fixat per la Conselleria d’Educació.

La quota del mes de juliol és calcularà en funció de les setmanes d’assistència de l’infant.

**Article 8.- Normes de gestió**

L'infant que per qualsevol motiu desitgi causar baixa al llarg del curs, està obligat a sol·licitar aquesta a l'Administració entre els dies 1 i 10 de cada mes. En cas contrari, la baixa serà efectiva en el mes següent a la sol·licitud.

Una vegada s’hagi publicat la llista definitiva d’adjudicació de places i quedin places vacants, s’aniran cobrint per ordre d’entrada de la sol·licitud fora de plaç.

Per la formalització de la matrícula serà necessari haver abonat les taxes regulades. En el cas que un infant es doni de baixa aquesta matrícula no es retornarà.

A cada alta de matrícula s’hauran d’abonar les taxes corresponents per gestió de matrícula.

La no assistència de l’infant al centre durant 30 dies per motiu no justificat serà causa de baixa.

En el cas de formalitzar una matrícula fora de plaç, si l’inici de l’infant es pauta abans de dia 15 es farà el pagament com d’un mes, si l’inici és a partir del dia 16 es farà el pagament de mig mes.

Una vegada formalitzada una matrícula fora de plaç s’acordarà l’inici de l’infant amb el centre. Aquest no podrà superior a 15 dies donat que no es poden fer reserves de plaça.

En el cas de sol·licitar una plaça durant els mesos de juny i juliol les famílies hauran de fer entrega de justificant laboral o informe de serveis socials.

L'existència de deute pendent amb l'Escoleta d’Esporles en finalitzar el curs farà perdre el dret de «Reserva de Plaça» de l'alumne per al curs següent.

El servei de menjador podrà ser contractat mensualment o per dies puntales, avisant prèviament al Centre.

Conforme a l'article 26.3 del Text Refós de la Llei Reguladora de les Hisendes Locals, aprovat pel Reial decret Legislatiu 2/2004, de 5 de març, en el supòsit que per causes no imputables al subjecte passiu, el servei públic no es pogués prestar o desenvolupar, procedirà la devolució de l'import corresponent.

**Article 9.- Modificació**

La modificació dels preus públics fixats en el present Acord correspondrà al Ple de la Corporació, en virtut l'article 47.1 del Text Refós de la Llei Reguladora de les Hisendes Locals, aprovat pel Reial decret Legislatiu 2/2004, de 5 de març.

**Article 10.- Infraccions i sancions**

En tot el referent a infraccions i sancions tributàries, serà d'aplicació la Llei 58/2003, de 17 de desembre, General Tributària, en concret els articles 181 i següents, així com les seves disposicions de desenvolupament, segons el que es disposa en l'article 11 del Text Refós de la Llei Reguladora de les Hisendes Locals, aprovat pel Reial decret Legislatiu 2/2004, de 5 de març.

Serà responsabilitat de la família complir amb els horaris establerts al centre. En el cas que les famílies venguin més tard de les 15,30h a recollir als seus infants és farà signar a la família el motiu del retard i el corresponent pagament de l’hora i també si això es produeix de manera reiterada pot ser causa de baixa.

**Article 11.- Legislació aplicable**

En tot el no previst en el present Acordo s'estarà al que es disposa en el Text Refós de la Llei Reguladora de les Hisendes Locals, aprovat per Reial decret 2/2004, de 5 de març, la Llei 8/1989, de 13 d'abril, de Taxes i Preus Públics, així com en l'Ordenança General aprovada per aquest Ajuntament.

**DISPOSICIÓ DEROGATÒRIA.**- Queda derogada íntegrament l’ordenança publicada en el BOIB núm. 5, de 12/01/2023 i posteriors modificacions.

**DISPOSICIÓ FINAL**.- La present ordenança entrarà en vigor el dia de la seva publicació en el Butlletí Oficial de la Comunitat Autònoma de les Illes Balears, estant en vigor fins a la seva modificació o derogació expressa.

**SEGON.** Que s'elevi al Ple de la Corporació perquè s'acordi el que estimi convenient.

El Sr. Bennassar té la paraula i comenta que hagués agraït tenir la documentació abans. A més, proposa incrementar els trams de les bonificacions perquè consideren que s’exclouen a la major part de les rentes mitjanes.

A les famílies nombroses especials també els hi donarien més punts per poder ajudar a aquestes famílies en el seu dia a dia.

Si s’hagués presentat aquesta proposta amb més temps i sempre que s’hagués acceptat la seva aportació l’haurien votat a favor.

La Sra. Busquets comenta que s’haurà d’abstendre atès que no ha rebut la proposta amb temps suficient com per poder aprovar-la.

La Sra. Roig es compromet amb el PP a estudiar la seva proposta si hi ha una futura modificació.

Sotmesa a votació la proposta fou aprovada amb el següent resultat:

* Sis (6) vots a favor de MES
* Quatre (4) abstencions de PP i VOX

**6-3 MOCIÓ DE PAS MÉS PER ESPORLES.-**

**Moció de suport a tots els afectats pel terratrèmol esdevingut al Marroc i pel cicló “Daniel” que ha tingut lloc a Líbia.**

A proposta del grup municipal del PAS-MÉS per Esporles a l’Ajuntament d’Esporles es sotmet a la consideració del PLE la següent

**MOCIÓ**

El passat 9 de setembre, un terratrèmol de magnitud 6,8 en l'escala Richter, amb multitud de rèpliques, va sacsejar el Marroc, causant grans pèrdues humanes i econòmiques.

De moment, al Marroc es comptabilitzen més de tres mil persones mortes, més de cinc mil ferits i un nombre encara major de persones afectades i desplaçades. Aquestes xifres converteixen aquest terratrèmol en el més mortífer en sis dècades que ha sofert el país veí. El terratrèmol ha deixat moltes persones sense llar i col·lapsat les infraestructures de les ciutats, originant una situació especialment crítica que s'està veient agreujada per precarietat de les infraestructures amb les compta aquest territori.

La manca de recursos i el difícil accés a aquestes àrees de muntanya ha obligat els equips de rescat a extreure els centenars de víctimes de sota la runa amb utensilis domèstics i enterrar-los en fosses comunes al cementiri de Martouba, a una vintena de quilòmetres de distància, raó per la qual les autoritats enfrontades de l’est i l’oest van demanar aquest dilluns ajuda humanitària, inclosa maquinària pesant, material mèdic i aliments.

En el cas de Líbia, el passat 11 de setembre, va tenir lloc la tragèdia i la devastació pel pas del cicló ‘Daniel’ pel nord-est de Líbia, després d’assotar Grècia i Turquia, continuen.

La ciutat més afectada és Derna, al nord-est del país, on les autoritats afirmen que s’han recuperat més de deu mil cadàvers, mentre s’espera l’arribada d’ajuda internacional. A Derna, la quarta localitat més gran del país amb 120.000 habitants, més de 480 habitatges van quedar destruïts, cinc barris residencials van quedar completament arrasats per les pluges torrencials i dues preses van col·lapsar i van abocar 33 milions de metres cúbics d’aigua a la ciutat.

El nivell de devastació d’aquests dos territoris, ens duu a reflexionar que els països menys desenvolupats econòmicament, i en general les persones empobrides, tendeixen a resultar més afectades davant l'ocurrència de desastres a causa d'una alta concentració de població en determinades zones i a una precària infraestructura de l'habitatge. En molts casos, fins i tot, les mateixes persones es veuen en la necessitat de construir les seves pròpies cases i ho fan en espais de major risc ambiental, com les riberes dels rius, perquè són més accessibles. Es tracta de construccions gens preparades ni dissenyades per a aguantar sacsejades.

A més, les persones més vulnerables tenen menys oportunitats de recuperar-se de les conseqüències dels desastres naturals. En un informe de 2016, Building the Resilience of the Poor in the Face of Natural Disasters, elaborat pel Banc Mundial i el Fons Mundial per a la Reducció dels Desastres i la Recuperació (GFDRR), ja s'advertia del devastador impacte humà i econòmic dels fenòmens meteorològics extrems sobre la pobresa. En el document, de fet, es reflecteix un nou mètode per a mesurar els danys provocats per aquests desastres, amb el qual es té en compte les conseqüències econòmiques que aquests fenòmens representen per a la població empobrida. La situació de pobresa, així, s'agreuja, sent pràcticament impossible sortir d'ella. El cercle, més que viciós, empobrit, manté el seu traçat.

I és que en si mateix, el concepte de desastre, com tendeix a denominar-se a un episodi d'un fenomen natural extrem, no seria tal si les condicions de desenvolupament d'una comunitat no es veiessin

interrompudes o destruïdes. És a dir, és un desastre perquè existeix una vulnerabilitat prèvia que propícia que un terratrèmol, huracà o inundació danyi severament les condicions de vida de les persones.

Per a això cal orientar els esforços cap a l'erradicació de la pobresa, la reducció de les vulnerabilitats i la lluita contra les desigualtats, a fi de garantir que ningú sigui deixat enrere. Aquest consens europeu sobre desenvolupament emmarca l'aplicació de l'Agenda 2030 en una associació amb tots els països en desenvolupament i té degudament en compte el marc que proporciona el Tractat de Lisboa.

D’aquesta manera, es fa més necessari que mai incrementar els esforços de suport a aquests territoris, per tal de procurar una recuperació el més ràpida possible, i sobretot ajudar a recuperar el màxim de vides.

Espanya, ha mobilitzat efectius de la Unitat Militar d'Emergències (UME) i el suport de l'Agència Espanyola de Cooperació al Desenvolupament per a ajudar a pal·liar les terribles conseqüències del terratrèmol i ha ofert suport al poble Libi en aquests moments tant durs.

Els grups parlamentaris sotasignants manifesten la seva condolença i solidaritat amb el pobles Marroquí i Líbia afectats per la catàstrofe, i lamenta profundament la pèrdua de vides humanes, així com l'elevat nombre de persones ferides, desaparegudes i els danys produïts. Així mateix, vol enviar a les comunitats marroquina i líbia a les nostres Illes, tot el seu suport i afecte en aquests difícils moments.

Per tot això, el Ple adopta el següents

**ACORDS**

**Primer.-** L’Ajuntament d’Esporles trasllada tota la nostra solidaritat i afecte a la població marroquí i líbia a quantes persones s'hagin vist afectades pel sisme i pel cicló ‘Daniel’ a Líbia, i la fem extensiva als tots residents a les nostres Illes i al conjunt del nostre país d’ambdues nacionalitats.

**Segon.-** L’Ajuntament d’Esporles expressar el seu compromís amb els territoris afectats i la necessitat de mobilitzar els recursos necessaris per la reconstrucció d'aquests territoris. D’aquesta manera Insta el Govern de les Illes i al conjunt de les institucions de les Illes Balears a mobilitzar els recursos humans i materials necessaris per salvar el màxim de vides, i ajudar a la reconstrucció d’aquests territoris afectats en el marc dels programes de cooperació i ajuda humanitària dels diferents organismes públics i entitats socials.

**Tercer.-** L’Ajuntament d’Esporles Insta el Govern de les Illes i al conjunt de les institucions de les Illes Balears a lluitar contra l'impacte creixent i desproporcionat de l'emergència climàtica als països i les comunitats més vulnerables, sobretot en favor de les persones desplaçades i de comunitats d'acolliment; i fer costat als països i a les comunitats més vulnerables en els seus esforços per potenciar les mesures de prevenció i preparació, amb el propòsit de prevenir, minimitzar i abordar el desplaçament.

**Quart.-** L’Ajuntament d’Esporles Insta el Govern de les Illes Balears a posar els mitjans necessaris per donar suport a la comunitat marroquina i Líbia resident a les Illes, per poder-los acompanyar en aquesta situació i fer front a les necessitats que es derivin d’ella (acompanyament psicològic, ajuda pel trasllat de familiars, etc.).

**Cinquè.-** L’Ajuntament d’Esporles agraeix la tasca de tot el personal humanitari i de les entitats i organitzacions no governamentals, que s’ha traslladat a primera línia d’atenció de les persones damnificades.

**Sisè.-** L’Ajuntament d’Esporles Agraeix la feina que estan realitzant els diferents Cossos de Seguretat i Emergència del nostre país que s’han traslladat per ajudar en les labors de rescat.

Sotmesa a votació la proposta fou aprovada per unanimitat dels assistents.

**6.4.- MOCIÓ DE PAS MÉS PER ESPORLES.-** La Sra. Roig dona lectura a la següent proposta de Moció.:

**Moció de suport al grup musical “Fades” i al grup de festeres de de la Vilanova “Sa Comi”**

A proposta del grup municipal del PAS-MÉS per Esporles a l’Ajuntament d’Esporles es sotmet a la consideració del PLE la següent

**MOCIÓ**

Com cada any, a la Vilanova s’hi celebren les festes populars en motiu de la festivitat de la Mare de Deu d’Agost. Unes festes amb un transfons reivindicatiu, alegre i integrador que han anat cobrant força al llarg dels anys i que, en contraposició a les festes de Sant Pere, són organitzades per joves i entitats del nostre poble, sent, per tant, unes festes populars i autogestionades, amb el suport dels veïns, l’Ajuntament d’Esporles i altres entitats i col·lectius que hi col·laboren.

Les festes de 2023 han estat organitzades per “Sa Comi”, una entitat juvenil que, entre d’altres, treballa des de fa anys per organitzar aquestes festes, fent així una tasca importantíssima per mantenir vius els actes festius del nostre poble i les nostres manifestacions culturals.

Enguany, les festeres decidiren donar visibilitat als que han patit i pateixen atacs d’odi contra les persones i contra el col·lectiu LGTBIQ+ , fent que la temàtica de les festes fos aquesta. Tot com un acte de dignitat, reivindicació i de manifestació contra determinades decisions, com la negativa de les principals institucions de les Illes Balears de no penjar, ni mostrar, la bandera del col·lectiu el Dia de l’Orgull.

Cal explicar que, sense anar molt enrere, en el nostre poble, s’han dut a terme atacs d’odi contra el col·lectiu LGTBIQ+ i contra persones concretes que hi pertanyen. En concret durant les festes de Sant Pere i el Dia de l’Orgull. I, malauradament, durant les Festes de la Vilanova, les festeres, patiren també la intolerància amb la crema de la bandera del col·lectiu, un nou atac d’odi al nostre poble.

Per últim, el dia 14 d’agost, durant la revetla de les festes, es dugué a terme l’actuació musical del grup “Fades” en el que, aquest, i en el legítim dret a la llibertat d’expressió, llençà diverses proclames al públic com: “Fora el feixisme, fora l’homofòbia i fora la catalanofòbia”. En resum: fora l’odi. Un fet que desembocà, paradoxalment, en l’anunci d’una denúncia per un presumpte delicte d’odi contra el grup “Fades” per part de la formació política de VOX.

Per tot això, el Ple adopta el següents

**ACORDS**

**Primer.-** L’Ajuntament d’Esporles condemna tots els atacs d’odi produïts al municipi d’Esporles contra el col·lectiu LGTBIQ+, especialment els produïts recentment, en els darrers mesos, uns fets que es succeïren coincidint amb les mostres de suport al col·lectiu per part d’entitats com “Sa Comi”, a les festes de Sa Vilanova, o de l’Ajuntament d’Esporles durant la commemoració del Dia de l’Orgull.

**Segon.-** L’Ajuntament d’Esporles mostra la seva solidaritat i es suma a les mostres de suport al grup “Fades” i a les festeres de “Sa Comi”, organitzadores, aquestes, de les festes de la Vilanova.

**Tercer.-** L’Ajuntament d’Esporles insta al grup VOX i a la seva representant municipal, a una rectificació pública de les declaracions, fetes per aquesta, arran de les proclames del grup “Fades”.

**Quart.-** L’Ajuntament d’Esporles insta al grup VOX i a la seva representant municipal, a la retirada de la denúncia anunciada per un presumpte delicte d’odi, o a la rectificació de l’anunci si aquesta no s’ha produïda.

**Cinquè.-** L’Ajuntament d’Esporles mostra tot el seu suport al col·lectiu LGTBIQ+ i es compromet a treballar, amb el moviment associatiu, la diversitat afectiva i sexual i a promoure accions de sensibilització i defensa del col·lectiu LGTBIQ+.

**Sisè.-** L’Ajuntament d’Esporles demana a totes les institucions de les Illes Balears que, en motiu del Dia de l’Orgull, es tornin a penjar les banderes que representen al col·lectiu LGTBIQ+.

La Sra. Roig agraeix la feina feta als joves i al membres de Sa Comi.

La Sra. Busquets contesta i diu que no és VOX qui ha fet la denuncia sinó la ciutadana Andrea Busquets.

La Sra. Busquets aclareix que no té res en contra ni tan sols veu cap diferència entre persones amb diferent tendència sexual. Tots son persones i mereixen el mateix tracte.

La Sra. Busquets diu que la denuncia la va fer com a Sra. Busquets atès que té una filla i mentre estava al concert el qual gaudia en família els comentaris del grup que actuava li varen fer tenir por a una possible agressió. Ella defensa a totes les persones independentment de la seva tendència sexual o ideologia política i tots han de tenir dret a disfrutar. Tampoc creu en les banderes que identifiquin a persones amb una tendència sexuals perquè tots som iguals.

El Sr. Bennassar comenta que únicament estan d’acord amb el punt 5 però que encara i així cap dels membres del grup PP varen estar a l’acte i considera que és un debat sobre límits a la llibertat d’expressió. També comenta que és un enfrontament entre dos extrems de ideologia política i no entén que doni lloc a una moció.

La Sra Roig contesta a la Sra. Busquets i li diu que no tots son iguals i no es tracta igual a un heterosexual que a un homosexual. Les Festeres i l’Ajuntament han de fer feina en defensa dels drets de totes les persones.

La Sra. Roig torna a demanar a la Sra. Busquets que retiri la denuncia.

La Sra. Busquets reitera que no es pot fer a un Ple pressió a una ciutadana perquè retiri una denuncia de fet no li pareix ètic i no retirarà la denuncia. A més, comenta que l’Ajuntament no està respectant a tothom atès que a ella no se li està respectant.

La Sra. Busquets es dirigeix a les Festeres i comenta que si en qualque moment s’han sentit insultades per ella, demana disculpes perquè no era la seva intenció però encara i així no retirarà la denuncia. No pot entendre com un grup musical pot convidar a l’odi contra la ideologia política de dreta o extrema dreta. Tampoc defensa que es cremi cap bandera simplement per un principi de respecte entre les persones.

Sotmesa a votació la proposta fou aprovada amb el següent resultat:

* Sis (6) vots a favor MES
* Quatre (4) vots en contra VOX i PP

**6.5.- MOCIÓ DE PAS MÉS PER ESPORLES.-** La Sra. Nadal dona lectura a la proposta de Moció:

**Moció instant a la propietat de la finca de Son Coll del Port des Canonge a garantir l’ús públic del Camí dels Pescadors**

A proposta del grup municipal del PAS-MÉS per Esporles a l’Ajuntament d’Esporles es sotmet a la consideració del PLE la següent

**MOCIÓ**

Aquest estiu la propietat de la finca de Son Coll, al terme municipal de Banyalbufar, ha dut a terme treballs de tancament perimetral de la finca. Aquests treballs, emmarcats dins un projecte de gestió agroforestal sostenible, contemplaven també la instal·lació de nou barreres per a la correcta gestió ramadera. Una d’aquestes barreres està situada a la cruïlla de la carretera del Port des Canonge amb el camí que dona accés, tant a les cases de Son Coll com al tram del Camí dels Pescadors o camí vell del Port des Canonge que comunica aquest nucli costaner amb Esporles pel Mirant de Mar.

Aquesta esmentada barrera ha estat tancada amb pany i clau per la propietat impedint l’accés lliure al camí públic.

El Camí Vell des Port des Canonge o Camí dels Pescadors, en el tram que discorre pel nostre municipi, forma part del Catàleg de Camins del Terme Municipal d’Esporles i el seu ús com accés al mar des de la vila d’Esporles està àmpliament documentat dins la història del municipi.

Creiem que un dels deures de l’Ajuntament d’Esporles es vetllar perquè es garanteixi el dret dels ciutadans i ciutadanes de transitar lliurament per la totalitat dels camins públics, i especialment si aquests formen part del seu catàleg.

Per tot això, el Ple adopta el següents

**ACORDS**

**Primer.-** L’Ajuntament d’Esporles instarà a la propietat de la finca de Son Coll a que retiri el pany i reobri la barrera situada a la cruïlla de la carretera del Port des Canonge amb el camí que dona accés, tant a les cases de Son Coll com al tram del Camí dels Pescadors o camí Vell del Port des Canonge per a garantir el pas lliure a les persones.

**Segon.-** L’Ajuntament d’Esporles instarà a la propietat de la finca de Son Coll a que garanteixi la lliure circulació de les persones a tot el recorregut del camí públic que discorre per la seva finca .

**Tercer.-** L’Ajuntament d’Esporles instarà al Consell Insular de Mallorca perquè vetlli per garantir la lliure circulació de les persones per tota la xarxa de camins públics de la nostra illa i, especialment, pels camins públics que discorren pel nostre municipi.

El Sr. Bennassar comenta que no entén perquè aquesta moció es presenta a l’Ajuntament d’Esporles quan el camí pertany a Banyalbufar i de la mateixa manera no entén la urgència d’aquesta moció.

La Sra. Busquets comenta que atès que no ha tengut la informació amb temps suficient per revisar-ho haurà de votar en contra.

La Sra. Nadal contesta al Sr. Bennassar diguent-li que sí és cert que el problema està dins Banyalbufar però el camí és públic i també passa per Esporles.

El Sr. Bennassar insisteix en que el més coherent era que l’equip de Govern sol·liciti a l’Ajuntament de Banyalbufar a que insti al propietari de la finca a retirar la barrera.

Sotmesa a votació la proposta fou aprovada amb el següent resultat:

* Sis (6) vots favorables de Mes
* Un(1n) vot en contra de VOX
* Tres (3) abstencions de PP

**6.6.- MOCIÓ DE PAS MÉS PER ESPORLES**.- La Sra. Nadal dona lectura a la Moció:

**Moció en defensa de la llengua catalana**

A proposta del grup municipal del PAS-MÉS per Esporles a l’Ajuntament d’Esporles es sotmet a la consideració del PLE la següent

**MOCIÓ**

La supressió del requisit lingüístic a la sanitat confirma que la llengua catalana, pròpia de les Illes Balears, continua sent menystinguda i perseguida. El més greu, però, és que en aquest cas ha estat el mateix Govern l’encarregat d’atiar el conflicte lingüístic i rompre els consensos polítics i socials que durant els darrers anys han permès normalitzar la promoció de l’ús i el reconeixement de la llengua com a patrimoni col·lectiu i de cohesió social. De fet, la llengua és el millor vehicle per fer comunitat, més enllà de la comunitat cultural de cadascú. L’ús del català és la millor manera i la més fàcil d implicar-se en la societat civil mallorquina i de construir la millor societat per a tothom.

No obstant això, la situació de la llengua catalana a Mallorca, com a la resta de les Illes Balears, no es troba en la situació normal d’una llengua en el propi territori; perquè, a causa de l’annexió al Regne de Castella, el castellà, com a llengua de dominació, ha anat desplaçant-la. Aquest procés de substitució i imposició s’ha anat accelerant, de manera que la situació actual de la llengua catalana en la majoria d’àmbits d’ús general és extremament crítica. Per això, decisions com la del Govern de suprimir el requisit lingüístic contribueixen i agreugen la precarietat del català. En realitat, aquesta ideologia bilingüista no és res més que una forma d’encobrir i legitimar la subordinació d’una llengua a l’altra i el consegüent procés de substitució lingüística que pateix la societat de les Illes Balears.

Així les coses, cal prendre consciència del problema social i en compliment de l’Estatut i la Llei de normalització lingüística, els poders públics ha d’adoptar les mesures necessàries per fer efectius la promoció, el coneixement i l’ús normal de la llengua catalana. Encara més, tot i que la Constitució espanyola recull al preàmbul “la voluntat de protegir les llengües dels pobles d'Espanya”, encara existeixen més de 500 disposicions legals que imposen avui en dia l’ús del castellà, negant d'aquesta manera la igualtat de drets als ciutadans catalanoparlants.

Per tot això, el Ple adopta el següents

**ACORDS**

**Primer.-** L’Ajuntament d’Esporles referma el seu compromís amb la llengua catalana, pròpia de les Illes Balears, que es troba encara en situació de desavantatge, i considera que és necessari un esforç més gran per part de les institucions per garantir els drets lingüístics de tota la població.

**Segon.-** L’Ajuntament d’Esporles insta a que per fer possible l’acord anterior, el Consell de Mallorca i el Govern de les Illes Balears, recuperin la direcció insular i general de política Lingüística, respectivament.

**Tercer.-** L’Ajuntament d’Esporles insta el Govern de les Illes Balears a retirar de forma immediata el decret que suprimeix el requisit lingüístic a la sanitat pública.

**Quart.-** L’Ajuntament d’Esporles manifesta el seu compromís amb el plurilingüisme i la multiculturalitat, que suposen una enorme riquesa i en cap cas s’oposen a la valorització i normalització del català.

**Cinquè.-** L’Ajuntament d’Esporles rebutja qualsevol intent de fomentar una crispació social per la convivència entre diferents llengües o cultures, aliena al tarannà i a la identitat del nostre poble; també rebutja qualsevol intent de tornar enrere les mesures de promoció del valorització, normalització, coneixement i ús del català. Per això, demana al Parlament de les Illes Balears que rebutgi la proposició de llei “de creación de la Oficina de Garantía de Libertad Lingüística en las Islas Baleares”.

**Sisè.-** L’Ajuntament d’Esporles celebra l’aprovació de la reforma del Reglament del Congrés dels Diputats que permetrà l’ús del català en les tasques parlamentàries.

El Sr. batle dona la paraula al Sr. Bennassar el qual comenta que eliminar el català com a requisit es perquè es prioritza la sanitat de qualitat abans que una llengua. De fet s’oferirà als sanitaris la possibilitat de formar-se i aprendre la llengua atès que estan totalment d’acord en que es pugui conviure amb les dues llengües. Aquesta és la opinió del seu grup respecte l’ús de les llengües i per tant votaran en contra de la Moció.

La Sra. Busquets es de la opinió del Sr. Bennassar però a més comenta que ella està a favor del mallorquí i no del català. Afegeix que la mancança de metges és una realitat i la llengua limita l’accés a les places de sanitat.

La Sra. Nadal respon i diu que la falta de metges no té res a veure amb l’idioma sinó amb el problema d’accés a la vivenda. De fet, si anem a un centre de salut és molt comú trobar persones castellano-parlants.

La Sra. Nadal defensa el dret a que tothom s’expressi en la seva llengua.

El Sr. batle intervé per donar l’enhorabona a la mesa del Congrés i celebra l’aprovació del Reglament per l’ús del català en el Congrés.

Sotmesa a votació la proposta aprovada amb el següent resultat:

* Sis (6) vots a favor MES
* Quatre (4) vots en contra PP i VOX

**6.7.- MOCIÓ DE PAS MÉS PER ESPORLES.-**

**Moció limitació entrada de cotxes**

A proposta del grup municipal del PAS-MÉS per Esporles a l’Ajuntament d’Esporles es sotmet a la consideració del PLE la següent

**MOCIÓ**

En les darreres dues dècades el parc automobilístic de les Illes Balears s'ha disparat en prop de un 44% fins a superar el milió d'unitats. Les darreres xifres oficials confirmen que hi ha 913 vehicles per cada mil habitants. Aquestes dades són, amb molta diferència, les més elevades de tot l'Estat i situen l'arxipèlag com el tercer territori del món només per darrere de San Marino i els EUA. Només a la ciutat de Palma hi ha ara mateix 326.448 automòbils, són 94.287 més que en 1997. Unes xifres a les quals s'hi ha d'afegir els prop de 100.000 cotxes de lloguer que arriben amb l'objectiu de donar cobertura al milió de turistes de cada any ens visiten.

Amb aquest volum de cotxes transitant cada dia per la xarxa viària, el col·lapse ha esdevingut en una situació constant. Com a exemple, segons dades Consell de Mallorca, només de gener a juliol d'enguany s'han registrat 12,6 milions de vehicles en l'autopista d'Andratx, 1,6 milions més respecte als mateixos mesos de l'any passat, en els quals es van registrar fins a 11 milions. Això suposa un increment del 14,72%. La situació encara pot ser més complicada atenent a les previsions de L'institut nacional d'Estadística que apunta a un increment poblacional de 350.000 persones en els propers això. Això, tenint en compte la mitjana de vehicles per persona, suposa 300.000 cotxes més circulant per les nostres carreteres.

Aquest increment del parc mòbil, a més del gran impacte que afectaria la circulació, embussos, dificultats per a aparcar i congestió general d'una xarxa viària ja per si mateix sobreexplotada, comportarà també l'increment de la contaminació. Tot en un moment d'emergència climàtica que ens ha de portar a reduir les emissions de Gasos d'Efecte d'hivernacle (GEI). Segons l'Inventari Nacional d'Emissions de Gasos d'Efecte d'hivernacle del Ministeri per a la Transició Ecologia i el Repte Demogràfic, el sector de l'automòbil va ser el responsable del 27,7% de les emissions totals de GEI a l'Estat espanyol en 2020. I és que, a més del CO, els òxids de nitrogen, altres compostos i diferents grandàries de partícules que provoca, impacten i contribueixen no sols al canvi climàtic sinó també a la qualitat de l'aire, directament relacionada amb el nombre de morts prematures que cada any suma Europa. Només a l'estat espanyol van morir més de 40.000 persones per malalties associades a la contaminació, i més de 300.000 en EU-28 .

Davant aquesta situació, els poder públics tenen de corregir i solucionar la problemàtica derivada de la congestió del nostre territori amb l'objectiu d'assegurar la sostenibilitat mediambiental, econòmica i social. Aquesta resposta, per tant, no es pot fer esperar i ha de ser eficaç, decidida i plenament respectuosa amb els marcs comunitari, constitucional i estatutari. Tot per revertir els efectes negatius en el medi ambient, en la salut i en la qualitat de vida de la població illenca.

Aquesta situació va portar al Consell de Formentera a instar el Govern de les Illes Balears el desembre de 2017, a la tramitació d'una llei que permetés limitar l'accés i establir un sostre en el nombre de vehicles que circulen a l'illa durant el període estiuenc, finalment aprovada pel Parlament el 29 de gener de 2019. La norma aprovada està en sintonia amb les polítiques i estratègies de la Unió Europea vigents en àmbits com els transports i la mobilitat, el turisme, el medi ambient i l'energia. De fet, diversos instruments estimulen les administracions estatals, regionals i locals a adoptar les seves polítiques adreçades a garantir els principis i objectius que proposen les institucions comunitàries. Així, convé recordar que el Tractat de Maastricht (1992) va fixar les bases de la política comunitària de transports i hi va incorporar els requisits de protecció del medi ambient; i que el Tractat d'Amsterdam (1999) va establir com a obligació la integració de la protecció mediambiental en totes les polítiques sectorials de la Unió Europea, amb l'objectiu de promoure el desenvolupament sostenible. Mitjançant el Tractat de Lisboa (2009), la lluita contra el canvi climàtic va passar a ser un objectiu específic de la Unió.

Partint d'aquesta base, i després de la decisió del Consell de Formentera, el Consell de Menorca també té un via oberta per a fer-ho, gràcies a l'aprovació de la Llei de Menorca Reserva de la Biosfera. De la mateixa manera, el Consell d'Eivissa ha iniciat els tràmits per dur endavant una iniciativa semblant. De fet, aquest mateix estiu ja s'han instal·lat càmeres de control al port per avaluar la situació.

Per tot això, el Ple adopta el següents

**ACORDS**

**Primer.-** L’Ajuntament d’Esporles insta, en el marc de les seves atribucions, el Consell de Mallorca, el Parlament de les Illes Balears i el Govern de les Illes Balears, a redactar una proposició de Llei amb l’objectiu de:

• Limitar l’entrada i la circulació de vehicles a l’illa segons criteris mediambientals.

• Establir un nombre màxim de vehicles de lloguer.

• Potenciar l’ús de vehicles elèctrics i no contaminants tant en el sector públic com en el privat.

• Dur a terme projectes destinats a assolir més sostenibilitat ambiental.

• Fomentar el transport públic.

El Sr. Bennassar comenta que una moció semblant es va presentar al CIM i es va instar a fer un estudi de càrrega. Es va votar en contra.

El Sr. Bennassar comenta que a pesar d’estar a favor dels vehicles elèctrics no disposam de punts de recàrrega per cobrir les necessitats per la qual cosa només la gent amb recursos i aparcament privat podran accedir a carregar-los.

La Sra Busquets comenta que està totalment amb el Sr. Bennasar i a més que això el que farà és perjudicar al petit comerç i a les empreses del sector.

Sotmesa a votació la proposta fou informada favorablement amb el següent resultat:

* Sis (6) vots a favor MES
* Quatre (4) vots en contra PP i VOX

**PRECS I PREGUNTES**

El Sr. Batle en nom de l’Ajuntament dona l’enhorabona al Sr. Manuel Bennassar pel seu nomenament com a Gerent de l’Institut Cartogràfic i Geogràfic de les Illes Balears i li ofereix la possibilitat de que si vol cobrar les dietes per assistència a òrgans col·legiats tal com va prometre pot proposar la revocació de l’anterior acord de Ple Organitzatiu.

El batle abans d’iniciar la ronda de preguntes fa entrega al Sr. Bennassar de la clau del despatx que podran disposar els membres del Grup municipal PP.

Li comenta a la Sra. Busquets que en el seu cas estan valorant diverses opcions i en tenir-ho clar li comentaran. Atès que ella és una única persona entenen que no es tan urgent.

El Sr. Bennassar en representació del Grup Popular va presentar per escrit les següents **preguntes:**

*Reiteramos las preguntas realizadas en el pleno anterior en este de 28-09-2023, ya que muchas no han sido respondidas y versan sobre el estado del centro de día, y más concretamente sobre la necesidad de reparar la gotera existente, ya que vox presenta una moción sobre el estado de dicho inmueble, así mismo seguimos reiterando la necesidad de disponer de un local, para el ejercicio de nuestra labor de oposición*

*-Si el inmueble en cuestión dispone de instrucciones de uso y mantenimiento, Ley 38/1999 de 5 de noviembre, de Ordenación de la Edificación, articulo 7*

*-En el caso de que se están realizando, que fecha se tiene prevista de finalización y si cuentan con supervisión o dirección técnica, realizada por técnico competente según LOE, de los Servicios técnicos del ayuntamiento*

*-Desde el 20de junio de 2023 el grupo popular en el ayuntamiento de Esporles solicito , la necesidad de disponer de un despacho , con los equipamientos necesarios para poder ejercer nuestra labor de oposición a fecha de 19/07/2023 , es decir un mes después , no disponemos de comunicación alguna por parte del ayuntamiento , otorgando un espacio ( despacho ) , al grupo popular para que pueda realizar su correcta labor de oposición , conforme a lo indicado , en el artículo 27 del Real Decreto 2568/1986, de 28 de noviembre, por el que se aprueba el Reglamento de Organización, Funcionamiento y Régimen Jurídico de las Entidades Locales.*

El Sr. batle comenta que realment no han tengut temps de fer la recerca d’informació però tan aviat com la tengui la passarà als diferents grups.

Respecte a la demanda del local ja no és necessari contestar-la i de fet el Sr. Bennassar agraeix i rep les claus.

*Pregunta para el pleno 28-09-2023 , tiene el alcalde , la intención de solicitar informe técnico , a los técnicos municipales o a un técnico competente externo, para poder arreglar las goteras en el centro de día ( son cotoner ), al indicar en la comisión informativa que entendía que las obras son de compleja resolución, ya habiendo indicado reiteradamente el grupo popular en el ayuntamiento , la necesidad de un informe técnico , que evalué el estado de la edificación y la posible reparación de las humedades*

El batle contesta que sí.

*Solicitud de información en referencia, a la petición de un ciudadano, que lo ha solicitado 3 veces, con número de registro 2022-E-R-3440, 2023-E-RC-1153,2022- E-R-4216 por posibles filtraciones de agua desde la red pública de pluviales, a su vivienda ubicada en la Placeta des Pla, si se le ha contestado, si se le va a contestar y reparar la deficiencia en la red, en el caso que sea responsabilidad del ayuntamiento*

El batle contesta que l’Ajuntament ha tengut coneixement de la fuita d’aigua davant ca seva però el que no té tan clar es que les humitats de casa seva sigui per filtracions de la fuita. Els serveis d’aigua estan fent feina per solventar-ho.

*Solicitud de información sobre las viviendas de VPO o sociales que se están realizando en el ayuntamiento, solicitaríamos tener acceso a la documentación técnica, con la que se solicitó licencia, proyecto, básico y de ejecución, así como la forma de adjudicación de dichas viviendas a los usuarios finales*

La Sra. Roig comenta que al perfil del contractant de l’IBAVI està penjat el projecte i tota la informació disponible. Els habitatges son en règim de lloguer en curta estada i les gestionarà l’IBAVI i no l’Ajuntament.

*El Sr. Bennassar comenta si tendran prioritat d’accés els esporlerins.*

El Batle insta al PP perquè doni suports a la petició d’empadronament per poder accedir.

El Sr. Bennassar va presentar un segon registre

*En calidad de portavoz del partido popular realizo la siguiente “petición, pregunta”, al Alcalde presidente del ayuntamiento de Esporles en cuanto a la información que se aporta a los grupos municipales en comisiones y plenos*

*Cuando se realiza la comisión informativa a los diversos grupos o concejales se les da acceso a la documentación, correspondiente de los temas a tratar, pero una vez finalizada la comisión o el pleno se nos cierra el acceso a dicha documentación, por lo que es imposible realizar enmiendas o verificar que la documentación visualizada es la correcta, por lo como portavoz del grupo popular solicito que dicha documentación o el acceso a dicha documentación este activa, entiendo que debería ser accesible en todo momento , pero si no hasta transcurridos 15 días después del pleno , para poder ejercer una correcta oposición , ya que para poder ejercerla , necesitamos tener clara la documentación que se nos aporta y que esa misma sea , la completa que disponen los regidores del equipo de gobierno , ya que si no hacemos inviable la labor de oposición y control , que no es más que el objetivo democrático , de la existencia de grupos municipales en la oposición*

El Sr. batle comenta que de moment es fa tal com ho permet el programa però s’estudiarà la possibilitat de canviar-ho.

*El Sr. Bennassar demana accés a l’expedient de l’adquisició del local de Plaça de l’Ajuntament*

El Sr. Batle comenta que s’ha de seguir el protocol legalment establert.

El batle dona la paraula a la Sra. Busquets per donar inici al seu torn de preguntes.

*La Sra. Busquets demana quins criteris segueix l’Ajuntament d’Esporles per a la contractació dels grups musicals.*

El Sr. Terrassa explica el procés el qual s’inicial sol·licitant pressuposts a diferents grups per cobrir els diferents gusts i sempre al millor preu.

*La Sra. Busquets demana si al contracte es posen clàusules de que és pot fer i de que no és pot fer.*

El Sr. Terrassa comenta que no però que és coneix perfectament que s’espera d’ells.

Un cop examinats els punts assenyalats a l’ordre del dia, essent les vint-i-dues hores el Sr. batle aixecà la sessió, i per fer-hi constar el que s’hi ha tractat, jo la secretària en donc fe, i amb el seu Vist-i-plau estenc la present Acta al lloc i la data assenyalats a l’encapçalament.

La secretària Vist i plau

El batle